**projektas**

**reg. Nr. T-246**

**2.18. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI IR TOLESNIO JO PANAUDOJIMO**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu, įgyvendindama Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą, patvirtintą Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais), atsižvelgdama į Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2022 m. gruodžio 1 d. pažymą, Pasvalio rajono savivaldybės taryba nusprendžia:

1. Pripažinti netinkamais (negalimais) naudoti dėl fizinio nusidėvėjimo valstybei nuosavybės teise priklausančius Pasvalio rajono savivaldybės patikėjimo teise valdomus nekilnojamuosius daiktus, esančius Vilniaus g. 20, Joniškėlio m., Pasvalio r. sav.: ūkinį pastatą (inventorinis Nr. 0120022, registro Nr. 44/84888, unikalus Nr. 6796-2001-6032, pažymėjimas plane – 3I1p, užstatytas plotas – 27 kv. m, statybos metai – 1962), kurio įsigijimo vertė – 492,07 Eur, likutinė vertė 2022 m. lapkričio 30 d. – 0,00 Eur, kiemo statinį – šulinį (registro Nr. 44/84888, inventorinis Nr. 0130009, unikalus Nr. 6796-2001-6054, statybos metai – 1962), kurio įsigijimo vertė – 101,95 Eur, likutinė vertė 2022 m. lapkričio 30 d. – 0,00 Eur, ir siūlyti Lietuvos Respublikos Vyriausybei juos nurašyti bei likviduoti.

2. Pripažinti netekusiu galios Pasvalio rajono savivaldybės tarybos 2021 m. vasario 24 d. sprendimo Nr. T1-7 „Dėl valstybės turto pripažinimo nereikalingu, netinkamu (negalimu) naudoti ir tolesnio jo panaudojimo“1.1 papunktį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-12-05

Suderinta DVS Nr. RTS-277

Pasvalio rajono savivaldybės tarybai

**AIŠKINAMASIS RAŠTAS**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI IR TOLESNIO JO PANAUDOJIMO**

2022-12-05

Pasvalys

1. **Sprendimo projekto rengimo pagrindas.**

Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2022 m. gruodžio 1 d. pažyma.

**2. Sprendimo projekto tikslai ir uždaviniai.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250 (toliau – Aprašas), valstybės turtas pripažįstamas nereikalingu arba netinkamu (negalimu) naudoti, po to nurašomas ar kitaip panaudojamas Savivaldybės tarybos sprendimais.

Šis sprendimo projektas parengtas atsižvelgiant į Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2022 m. gruodžio 1 d. pažymą, kurioje siūloma Pasvalio rajono savivaldybės tarybai pripažinti netinkamais (negalimais) naudoti nekilnojamuosius daiktus, naudojamus Pasvalio rajono savivaldybės priešgaisrinės tarnybos pagal panaudos sutartį, – ūkinį pastatą ir šulinį, esančius Vilniaus g. 20, Joniškėlio m., Pasvalio r. sav., kurie fiziškai susidėvėję ir Savivaldybės reikmėms nereikalingi. Vadovaujantis Aprašo 12.1.3 papunkčiu, sprendimus dėl pripažinto nereikalingu arba netinkamu (negalimu) naudoti nekilnojamojo valstybės turto nurašymo priima Lietuvos Respublikos Vyriausybė, kai valstybės nekilnojamąjį turtą ar kitus nekilnojamuosius daiktus patikėjimo teise valdo savivaldybės.

Valstybės turtas pripažįstamas nereikalingu arba netinkamu (negalimu) naudoti vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu – kai jis nusidėvi fiziškai.

Šio sprendimo 2 punktu pripažįstamas netekusiu galios Pasvalio rajono savivaldybės tarybos 2021 m. vasario 24 d. sprendimo Nr. T1-7 „Dėl valstybės turto pripažinimo nereikalingu, netinkamu (negalimu) naudoti ir tolesnio jo panaudojimo“1.1 papunktis, nes Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2020 m. gruodžio 23 d. pažymoje dėl techninės klaidos buvo įrašytas ne tas ūkinis pastatas.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Dėl nekilnojamojo turto nurašymo turės būti priimtas Lietuvos Respublikos Vyriausybės nutarimas.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė